১২ জুলাই তারিখে প্রকাশিত 'শলোখভ থেকে শামসুর : সমাজতান্ত্রিক অবমূল্যায়ন' শিরোনামে ইনসিডেন্টাল ব্লগার-এর একটি লেখাকে ঘিরে গত এক সপ্তাহ ধরে মুক্তাঙ্গনে তর্ক-বিতর্ক জমে উঠেছে। কলকাতার 'পথিকৃৎ' সাময়িকপত্রে (বর্ষ ৪৪ সংখ্যা ১, সেপ্টেম্বর ২০০৬) মুদ্রিত এবং পরবর্তীকালে ঢাকা থেকে চারণ সাংস্কৃতিক কেন্দ্র কর্তৃক প্রকাশিত (প্রথম প্রকাশ : ১৬ ফেব্রুয়ারি ২০০৭, দ্বিতীয় মুদ্রণ : ২৫ ফেব্রুয়ারি ২০০৭) খালেকুজ্জামানের 'শামসুর রাহমান স্মরণে' শীর্ষক লেখাটির পাঠ-প্রতিক্রিয়া হিসেবে ইনসিডেন্টাল ব্লগার এই পোস্টটি লিখেছেন। [..]